इसराइल ने कहा है कि वो सोमवार को ग़ज़ा में मानवीय आधार पर सात घंटे का संघर्ष विराम करेगा. इसराइली सेना के एक वरिष्ठ अधिकारी ने कहा कि संघर्ष विराम ग़ज़ा के दक्षिणी शहर राफ़ाह पर लागू नहीं होगा.रविवार को ग़ज़ा में संयुक्त राष्ट्र-संचालित एक स्कूल के नज़दीक इसराइली हमले में कम से कम 10 लोग मारे गए हैं.भारत के प्रधानमंत्री नरेंद्र मोदी नेपाल की अपनी यात्रा के दूसरे दिन विश्व प्रसिद्ध पशुपति नाथ मंदिर जाएंगे और वहां पूजा करेंगे.इसके अलावा वे नेपाल के कुछ राजनैतिक दलों के नेताओं से भी मुलाक़ात करेंगे.रविवार को चीन के युनान प्रांत में आए शक्तिशाली भूकंप के बाद वहां बचाव और राहत का काम जारी है.भूकंप में मरने वालों की संख्या 380 से ज़्यादा है और लगभग एक हज़ार लोग घायल हुए हैं.बिहार में कोसी नदी के किनारे बसे आठ ज़िलों में रेड अलर्ट जारी किया गया है और प्रशासन क्षेत्र से लगभग डेढ़ लाख लोगों को सुरक्षित स्थानों पर ले जाने का प्रबंध कर रहा है. अब तक लगभग 44,000 लोगों को संभावित बाढ़ क्षेत्र से हटाया जा चुका है.चार अगस्त 1914 को प्रथम विश्व युद्ध के दौरान ब्रिटेन द्वारा जर्मनी के ख़िलाफ़ युद्ध का ऐलान किया गया था.इस घटना की सौंवी वर्षगांठ के मौक़े पर बेल्जियम में आयोजित एक समारोह में ब्रितानी प्रधान मंत्री डेविड कैमरून हिस्सा लेंगे.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



 ट्विटर पर भी फ़ॉलो कर सकते हैं.)